

**ĀDAŽU NOVADA PAŠVALDĪBA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gaujas iela 33A, Ādaži, Ādažu pag., Ādažu novads, LV-2164, tālr. 67997350, e-pasts dome@adazi.lv

Projekts uz 26.05.2022.

Vēlamais izskatīšanas laiks:

Finanšu komitejā 15.06.2022.

Domē 22.06.2022.

Sagatavotājs: Elīna Klindžāne, Lauris Bernāns

Ziņotājs: Lauris Bernāns

Apstiprināti

Ādažu novada pašvaldības domes sēdē

2022. gada 22. jūnijā (protokols Nr. \_, § \_)

SAISTOŠIE NOTEIKUMI

Ādažos, Ādažu novadā

2022. gada 22. jūnijā Nr.\_\_\_\_\_\_

**Par pašvaldības aģentūras "Carnikavas komunālserviss" maksas pakalpojumiem siltumenerģijas apgādē un ūdensapgādē**

*Izdoti saskaņā ar Publisko aģentūru likuma 17. panta ceturto daļu*

1. Saistošie noteikumi nosaka Ādažu novada pašvaldības aģentūras "Carnikavas komunālserviss" (turpmāk – Aģentūra) sniegto maksas pakalpojumu siltumenerģijas apgādē un ūdensapgādē (turpmāk – pakalpojumi) veidus, pakalpojumu cenrādi un maksāšanas kārtību.
2. Aģentūra sniedz pakalpojumus lietotājiem Ādažu novada Carnikavas pagasta administratīvajā teritorijā no tās apsaimniekošanā (pārvaldīšanā) nodotām Ādažu novada pašvaldības katlumājām.
3. Pakalpojumi tiek sniegti valsts un pašvaldību iestādēm, kā arī privātpersonām, neatkarīgi no nekustamā īpašuma piederības.
4. Pakalpojumu veidi un izcenojumi:
   1. siltumenerģijas apgādē – siltumenerģijas ražošana, siltumenerģijas pārvade un sadale, siltumenerģijas tirdzniecība, kopējo maksu (izcenojumu) par piegādāto siltumenerģiju *euro* par megavatstundu bez pievienotās vērtības nodokļa (PVN) pie attiecīgās dabasgāzes cenas nosakot saskaņā ar cenrādi ([pielikums](https://likumi.lv/ta/id/251130#piel2));
   2. ūdensapgādē – ūdens uzsildīšana, maksu par ūdens uzsildīšanu *euro* par vienu ūdens kubikmetru bez PVN pie attiecīgās dabasgāzes tirdzniecības cenas un aģentūras siltumenerģijas ražošanas maksas nosakot saskaņā ar cenrādi ([pielikums](https://likumi.lv/ta/id/251130#piel2)).
5. Aģentūras pakalpojumu izcenojumi nedrīkst pārsniegt Aģentūras katra konkrētā pakalpojuma nodrošināšanai nepieciešamo līdzekļu apjomu.
6. Aģentūra katru gadu aprēķina siltumenerģijas apgādes pakalpojumu maksas (izcenojuma) projektu (turpmāk – pakalpojumu maksas projekts), izmantojot no Sabiedrisko pakalpojumu regulēšanas komisijas padomes vai citas tai pēc kompetences pielīdzināmas valsts institūcijas izstrādātās metodikas siltumenerģijas apgādes pakalpojumu tarifu aprēķināšanai, ciktāl metodika attiecināma uz Aģentūras kompetenci pakalpojumu maksas projekta izstrādē:
   1. izmantojot viendaļīgā siltumenerģijas tarifa aprēķināšanas metodiku, kur siltumenerģijas mainīgās un pastāvīgās izmaksas attiecinātas uz lietotājiem pārdotās siltumenerģijas vienību un Aģentūra saņem maksājumus par siltumenerģiju pēc noteiktā viendaļīgā tarifa par patērēto siltumenerģiju;
   2. nosakot divus atsevišķus tarifus divām dažādām klientu grupām. Pirmā grupa – klienti, kas saņem tikai telpu apkures pakalpojumus, bet otrā grupa – klienti, kas saņem gan telpu apkures, gan ūdens uzsildīšanas pakalpojumus.
   3. balstoties uz faktiskajām izmaksām viena pilna gada laikā;
   4. atsevišķi siltumenerģijas ražošanai un pārvadei, sadalei un tirdzniecībai;
   5. atkarībā no dabasgāzes tirdzniecības gala tarifiem, kas atbilst dažādām dabasgāzes tirdzniecības cenām;
   6. precīzi un pārskatāmi atspoguļojot siltumenerģijas ražošanai, sadalei, pārvadei un tirdzniecībai nepieciešamās tehnoloģiski un ekonomiski pamatotās izmaksas, iekļaujot tajās tikai ar šiem darbības veidiem saistītos aktīvus un darbības;
   7. neietverot izmaksas debitoriem (uzkrājumus šaubīgo debitoru veidošanai);
   8. neietverot inflāciju, kurināmā un elektroenerģijas cenu izmaiņas, nodokļu un nodevu izmaiņas un citu valsts noteiktu maksājumu izmaiņas.
7. Aģentūra līdz katra gada 31. maijam iesniedz pašvaldības domei pārskatu par katra pakalpojuma nodrošināšanai veiktajām faktiskajām izmaksām iepriekšējā kalendāra gadā. Ja starpība starp pakalpojuma nodrošināšanai izlietoto līdzekļu apjomu un faktiski iegūto ieņēmumu apjomu sasniedz 5 % (piecus procentus), Aģentūra pievieno pārskatam informāciju, dokumentus, kas pamato pakalpojumu maksas izmaiņas un šo saistošo noteikumu grozījumu projektu.
8. Par pakalpojumiem lietotāji norēķinās bezskaidrā naudā, veicot pārskaitījumu uz Aģentūras izsniegtajā rēķinā norādītajiem kredītiestādes kontiem.
9. Ar šo noteikumu spēkā stāšanos spēku zaudē Carnikavas novada domes 2010. gada 20. oktobra saistošie noteikumi Nr. 2010/32 “Saistošie noteikumi par pašvaldības aģentūras "Carnikavas Komunālserviss" sniegtiem maksas pakalpojumiem siltumenerģijas apgādē un ūdensapgādē Carnikavas novadā”.

Pašvaldības domes priekšsēdētājs M. Sprindžuks

Pielikums

Ādažu novada pašvaldības

2022. gada 22. jūnija

saistošajiem noteikumiem Nr. \_\_\_\_\_\_\_\_\_\_

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Siltumenerģijas kopējā maksa (izcenojums) un ūdens uzsildīšanas maksa pie attiecīgās dabasgāzes tirdzniecības cenas bez PVN Carnikavas pagastā** | | | | | | | | | | | |
| 1 | 2 | 3 | 4 | 5 | 6 | 7 | 8 | 9 | 10 | 11 |
| Klientiem bez karstā ūdens piegādes | | Klientiem ar karstā ūdens piegādi | |  |  |  |  |
| Nr. | Dabasgāzes tirdzniecības cena (euro/MWh) | Dabasgāzes gala tirdzniecības tarifs ar akcīzes nodokli un sadales tarifiem (EUR/MWh) | P/a Carnikavas komunālserviss siltumenerģijas kopējā maksa, bez siltummezglu apsaimniekošanas (euro bez PVN) | P/a Carnikavas komunālserviss siltumenerģijas kopējā maksa, ar siltummezglu apsaimniekošanas (euro bez PVN) | P/a Carnikavas komunālserviss siltumenerģijas kopējā maksa, bez siltummezglu apsaimniekošanas (euro bez PVN) | P/a Carnikavas komunālserviss siltumenerģijas kopējā maksa, ar siltummezglu apsaimniekošanas (euro bez PVN) | Maksa par ūdens uzsildīšanu bez cirkulācijas līnijas (euro/m3) | Maksa par ūdens uzsildīšanu ar cirkulācijas līniju un žāvēšanas skapi (euro/m3) | Pastāvīgā maksa vasaras mēn. par ūdens uzsildīšanu dzīv.ar cirkulācijas līniju euro/dzīv. mēnesī | Pastāvīgā maksa vasaras mēn. par ūdens uzsildīšanu dzīvoklī ar cirkulācijas līniju, žāvēšanas skapi euro/dzīv. mēnesī |
| 1 | 65,00 | 78,62 | 106,68 | 108,62 | 112,31 | 114,25 | 12,72 | 15,79 | 9,41 | 15,30 |
| 2 | 70,00 | 83,62 | 112,43 | 114,37 | 118,28 | 120,22 | 13,39 | 16,61 | 9,90 | 16,09 |
| 3 | 75,00 | 88,62 | 118,17 | 120,11 | 124,25 | 126,19 | 14,05 | 17,43 | 10,39 | 16,89 |
| 4 | 80,00 | 93,62 | 123,92 | 125,86 | 130,23 | 132,17 | 14,71 | 18,26 | 10,88 | 17,69 |
| 5 | 85,00 | 98,62 | 129,67 | 131,61 | 136,20 | 138,14 | 15,37 | 19,08 | 11,37 | 18,49 |
| 6 | 90,00 | 103,62 | 135,41 | 137,35 | 142,17 | 144,11 | 16,04 | 19,90 | 11,86 | 19,28 |
| 7 | 95,00 | 108,62 | 141,16 | 143,10 | 148,15 | 150,09 | 16,70 | 20,72 | 12,36 | 20,08 |
| 8 | 100,00 | 113,62 | 146,90 | 148,84 | 154,12 | 156,06 | 17,36 | 21,55 | 12,85 | 20,88 |
| 9 | 105,00 | 118,62 | 152,65 | 154,59 | 160,09 | 162,03 | 18,03 | 22,37 | 13,34 | 21,68 |
| 10 | 110,00 | 123,62 | 158,39 | 160,33 | 166,07 | 168,01 | 18,69 | 23,19 | 13,83 | 22,47 |
| 11 | 115,00 | 128,62 | 164,14 | 166,08 | 172,04 | 173,98 | 19,35 | 24,02 | 14,32 | 23,27 |
| 12 | 120,00 | 133,62 | 169,89 | 171,83 | 178,01 | 179,95 | 20,02 | 24,84 | 14,81 | 24,07 |
| 13 | 125,00 | 138,62 | 175,63 | 177,57 | 183,99 | 185,93 | 20,68 | 25,66 | 15,30 | 24,86 |
| 14 | 130,00 | 143,62 | 181,38 | 183,32 | 189,96 | 191,90 | 21,34 | 26,48 | 15,79 | 25,66 |
| 15 | 135,00 | 148,62 | 187,12 | 189,06 | 195,93 | 197,87 | 22,01 | 27,31 | 16,28 | 26,46 |
| 16 | 140,00 | 153,62 | 192,87 | 194,81 | 201,91 | 203,85 | 22,67 | 28,13 | 16,77 | 27,26 |
| 17 | 145,00 | 158,62 | 198,61 | 200,55 | 207,88 | 209,82 | 23,33 | 28,95 | 17,26 | 28,05 |
| 18 | 150,00 | 163,62 | 204,36 | 206,30 | 213,85 | 215,79 | 23,99 | 29,78 | 17,75 | 28,85 |
| 19 | 155,00 | 168,62 | 210,11 | 212,05 | 219,83 | 221,77 | 24,66 | 30,60 | 18,24 | 29,65 |
| 20 | 160,00 | 173,62 | 215,85 | 217,79 | 225,80 | 227,74 | 25,32 | 31,42 | 18,73 | 30,45 |

Pašvaldības domes priekšsēdētājs M. Sprindžuks

**Paskaidrojuma raksts**

**Ādažu novada pašvaldības 2022. gada 22. jūnija saistošajiem noteikumiem Nr. \_\_\_\_\_\_ “Par pašvaldības aģentūras "Carnikavas komunālserviss" maksas pakalpojumiem siltumenerģijas apgādē un ūdensapgādē”**

|  |
| --- |
| **Paskaidrojuma raksta sadaļas un norādāmā informācija** |
| **1. Projekta nepieciešamības pamatojums**.  Pamatojoties uz Administratīvo teritoriju un apdzīvoto vietu likuma pārejas noteikumu 17. punktu, Ādažu novada pašvaldības dome izvērtē novadu veidojošo bijušo pašvaldību pieņemtos saistošos noteikumus un pieņem jaunus saistošos noteikumus. |
| **2. Īss projekta satura izklāsts**.  Šie saistošie noteikumi (turpmāk – Noteikumi) nosaka Ādažu novada pašvaldības aģentūras "Carnikavas komunālserviss" sniegto maksas pakalpojumu siltumenerģijas apgādē un ūdensapgādē veidus, pakalpojumu cenrādi un maksāšanas kārtību. |
| **3. Informācija par plānoto projekta ietekmi uz pašvaldības budžetu.**  Noteikumu projekts neparedz ietekmi uz pašvaldības budžetu. Noteikumu izpildei nav nepieciešama jaunu institūciju izveide vai esošo institūciju paplašināšana. |
| **4. Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā.**  Sabiedrības mērķgrupa, uz kuru attiecināms Noteikumu tiesiskais regulējums, ir novada administratīvās teritorijas iedzīvotāji, kā arī juridiskās personas, kuras lieto pakalpojumus siltumenerģijas apgādē un ūdensapgādē. Noteikumu īstenošanai netiek prognozēta tieša ietekme uz uzņēmējdarbības vidi novada pašvaldības teritorijā. |
| **5.Informācija par administratīvajām procedūrām.**  Valsts un pašvaldību iestādes, kā arī privātpersonas Noteikumu piemērošanā var vērsties pašvaldības aģentūrā „Carnikavas komunālserviss” vai pie Ādažu novada pašvaldības izpilddirektora 1.vietnieka. |
| **6. Informācija par konsultācijām ar privātpersonām**.  Noteikumu projekts tika izskatīts Ādažu novada pašvaldības domes Finanšu komitejā. Pēc Noteikumu projekta izskatīšanas komitejā, tie tika publicēti pašvaldības tīmekļvietnē [www.adazi.lv](http://www.adazi.lv), nodrošinot iespēju sabiedrības pārstāvjiem izteikt priekšlikumus vai iebildumus. |

Pašvaldības domes priekšsēdētājs M. Sprindžuks